ກອງປະຊຸມສະພາປະຊາຊົນແຂວງໄຊຍະບູລີ
ກອງປະຊຸມສະໄໝສາມັນ ເທື່ອທີ 3 ຂອງສະພາປະຊາຊົນ ແຂວງໄຊຍະບູລີ ຊຸດທີ I ໄດ້ດຳ ເນີນມາແຕ່ວັນທີ 18-20 ກໍລະ ກົດນີ້, ໂດຍການເປັນປະທານ ຂອງທ່ານ ສົມລິດ ເປືອກແກ້ວ ປະທານສະພາປະຊາຊົນແຂວງ ແລະ ໃຫ້ກຽດເຂົ້າຮ່ວມຂອງທ່ານ ພົງສະຫວັນ ສິດທະວົງ ເຈົ້າ ແຂວງໄຊຍະບູລີ, ມີຜູ້ຕາງໜ້າ ອົງການຈັດຕັ້ງພັກ-ລັດ, ອົງການ ຈັດຕັ້ງມະຫາຊົນ, ນັກທຸລະກິດ ແລະ ຜູ້ປະກອບການເຂົ້າຮ່ວມ ເປັນຈໍານວນຫລາຍ. ກອງປະຊຸມ ພິຈາລະນາ ແລະ ຕົກລົງຫລາຍ ບັນຫາ ສຳຄັນຂອງແຂວງເປັນ ຕົ້ນ: ຮັບຟັງບົດລາຍງານໂດຍ ສັງເຂບຂອງທ່ານ ເຈົ້າແຂວງ ກ່ຽວກັບການຈັດຕັ້ງປະຕິບັດ ວຽກງານຈຸດສຸມ, ການຈັດຕັ້ງ ປະຕິບັດແຜນພັດທະນາເສດ ຖະກິດສັງຄົມ, ການປະຕິບັດ ແຜນງົບປະມານ ໃນໄລຍະ 6 ເດືອນ ແລະ ທິດທາງແຜນ ການວຽກງານຈຸດ ສຸມ 6 ເດືອນ ທ້າຍປີ 2017, ຮັບຟັງການລາຍ ງານກ່ຽວກັບການຄຸ້ມຄອງ ລາຄາສິນຄ້າ ແລະ ມາດຕະ ການແກ້ໄຂ, ການຄຸ້ມ ຄອງໂຄງ ການປູກກ້ວຍຫອມ ແລະ ການ ນຳໃຊ້ສານເຄມີເກີນ ຄ່າມາດ ຕະຖານ, ການແກ້ໄຂຜົນການ ກວດສອບໃນໄລຍະ ຜ່ານມາ, ນັບທັງຊີ້ແຈງ ແລະ ໃຫ້ຄວາມ ກະຈ່າງແຈ້ງ ຂອງພະແນກ ການກ່ຽວຂ້ອງຈຳນວນໜຶ່ງ.
+ ສະຫວັນນະເຂດກຽມດຳເນີນກອງປະຊຸມ ສະໄໝສາມັນເທື່ອທີ 3 ຂອງສະພາປະຊາຊົນແຂວງ
+ ສະຫະລັດອາເມລິກາໃຫ້ການຊ່ວຍເຫລືອໂຄງການເຄື່ອນທີ່ອົງຄະທຽມ ແລະ ເຄື່ອງຄໍ້າຊູ ທີ່ແຂວງໄຊຍະບູລີ
ພ້ອມນັ້ນ, ຍັງໄດ້ຮັບຟັງການ ຈັດຕັ້ງປະຕິບັດວຽກງານຂອງ ອົງການໄອຍະການປະຊາຊົນ ແລະ ສານປະຊາຊົນ ແຂວງ 6 ເດືອນຕົ້ນປີ ແລະ ທິດທາງ ແຜນ ການ 6 ເດືອນທ້າຍ ປີ 2017, ລາຍງານກ່ຽວກັບການເຄື່ອນ ໄຫວປະຕິບັດໜ້າທີ່ຂອງຄະ ນະປະຈຳສະພາປະຊາຊົນ ແຂວງລະຫວ່າງ 2 ກອງ ປະຊຸມ ແລະທິດທາງແຜນການວຽກ ງານ 6 ເດືອນທ້າຍປີ 2017. ນອກນີ້, ຍັງມີການຄົ້ນຄວ້າປະ ກອບຄຳຄິດຄຳເຫັນ ແລະ ພິຈາ ລະນາຮັບຮອງເອົາການສ້າງ ນິຕິກຳຂອງແຂວງເຊັ່ນ: ຂໍ້ຕົກ ລົງຂອງທ່ານ ເຈົ້າແຂວງວ່າ ດ້ວຍການຄຸ້ມຄອງນຳໃຊ້ ແລະ ກວດກາທີ່ດິນກະສິກຳ, ການ ຄຸ້ມຄອງນຳໃຊ້ ແລະ ອານຸລັກ ຊ້າງບ້ານ, ການປະຢັດລາຍ ຈ່າຍງົບປະມານຂອງລັດ ແລະ ລະບຽບການຄຸ້ມຄອງຜັງ ເມືອງ ໄຊຍະບູລີ.